Kasteel Triple | Buy Beer Now Online | Beers of Europe
A golden craft-beer, brilliant, top fermented, refermented in the bottle. Inkomsten en uitgaven verdieping - Dashboard - Waadhoeke
Vergelijk met : Noordoostpolder Wee Zeeb Weekender Tote Bag for Sale by Kristen Wesch
Wee Zeeb Weekender Tote Bag
weekender tote bags zebra african wildlife prey animal stripes black and white Koste van die top-10 hospitaalplanne in Suid-Afrika | Maroela Media
Tans kan minder as 16% van Suid-Afrikaners privaat gesondheidsorgdekking bekostig. Omvattende mediesefondsdekking, veral in ons huidige ekonomiese klimaat, is ŉ onbetaalbare luukse vir die meerderheid Suid-Afrikaners.
Hospitaalplanne – die bekostigbare alternatief
Die gewildheid van hospitaalplanne het oor die afgelope aantal jare aansienlik toegeneem. Met lede van mediese skemas wat toenemend hul dag-tot-dag-uitgawes self befonds, bied hospitaalplanne oor die algemeen ‘n meer bekostigbare alternatief tot privaat gesondheidsorg.
Mediesefondsvoordele-opsies kan breedweg in twee tipes dekking gekategoriseer word:
Hospitaalplanvoordele-opsies bied dekking vir behandeling wanneer ‘n lid in die hospitaal opgeneem word. Hospitaal- en verwante rekeninge, soos teaterkostes, X-strale, medikasie, bloedtoetse, bloedoortappings, ensovoorts, word gewoonlik volledig gedek, terwyl dokters- en spesialisrekeninge teen die betrokke medieseskematarief vergoed sal word.
Omvattende voordele-opsies, daarenteen, bied gewoonlik dieselfde vlak van hospitaaldekking as hospitaalplanne, maar bied voorts addisionele buitehospitaalvoordele in die vorm van ‘n mediese spaarrekening. Sommige voordele-opsies bied ook bykomende dekking in die vorm van vasgestelde voordele ten opsigte van akute of kroniese medikasie, konsultasies, oogkundige voordele, ensovoorts.
Omvattende voordele-opsies is oor die algemeen duurder as hospitaalplanne, aangesien die koste van die addisionele voordele wat lede met hul mediese spaarrekening of ander buitehospitaalvoordele geniet, by die maandelikse premies ingesluit word.
Beide tipes voordele-opsies bied ook dekking ten opsigte van 25 chroniese siektetoestande.
Die koste van top-10-hospitaalplanne
Die keuse van ‘n hospitaalplan wat die beste moontlike dekking en waarde vir geld bied, kan ‘n oorweldigende taak wees, aangesien mediese skemas almal hul voordele-opsies anders bemark en posisioneer. Boonop is daar ŉ magdom van hospitaalplanne wat deur die sowat 20 oop mediese skemas in Suid-Afrika aangebied word.
Maar wat beloop die huidige maandelikse premies van die top10-hospitaalplanne in Suid Afrika?
Die mees onlangs gepubliseerde opname van die , het die mediesefondsopname van 2018 beide mikrograderingsfaktore (prestasie van planne gebaseer op maandelikse premies), sowel as makrograderingsfaktore (algemene welstand van ‘n mediese fonds) ingesluit. Daarbenewens het die studie ook die waarskynlikheid van lidmaatskap aan ‘n spesifieke mediese skema en sy planne gemeet.
Gebaseer op die resultate van die 2018-resultate van die GTC-opname (2019 se resultate is nog nie uitgereik nie), word die top10 (uit 37) oop medieseskema-hospitaalplanne in Suid-Afrika hieronder gelys (in volgorde van koste per volwasse lid). Die tabel bevat die koste per volwasse lid, sowel as die koste van twee volwassenes + 2 kinders vir 2018. Dit toon ook die waarskynlikheid van lidmaatskap van elk van die planne.
GTC Mediesefondsopname as meetinstrument
Die GTC-opname word as ‘n beslissende nasionale opname beskryf. Alhoewel dit ‘n effektiewe meetinstrument op sigself is, word dit die beste gebruik as basis vir die evaluering en beoordeling van verskillende mediesefondsplanne. Wanneer ŉ mediese fonds of hospitaalplan gekies word, moet voornemende lede altyd die opsie kies wat die beste dekking sal bied met inagneming van hul gesondheidsorgbehoeftes, saam met wat hulle kan bekostig.
Bogenoemde verduideliking is slegs vir inligtingsdoeleindes en is nie bedoel om op enige wyse die voorwaardes soos voorgeskryf in die Algemene Gedragskode van die Finansiële Advies- en Tussengangerdienste, in soverre dit verskillende finansiële produkte met mekaar vergelyk, te kompromitteer nie. Niks hierin vervat is bedoel om advies te wees nie en enige onsekerheid aangaande die inhoud, moet na ‘n geakkrediteerde finansiële adviseur verwys word.
Deel van: Gesondheid, Verbruikersake
Goeie more! Ek al geruime tyd probleme om van julle artikels per epos of whatsapp te stuur. Is die probleem aan julle kant? Groetnis
Dankie vir jou boodskap. Dit fout is inderdaad aan ons kant! Ons ondervind ‘n tegniese probleem met die diensverskaffer wat dit moontlik maak om artikels op sosiale media te deel. Ons tegniese span is besig om baie dringend ondersoek in te stel.
Jy is welkom om intussen bloot die URL (webadres) van die artikel te kopieer en dit dan vir die persoon te stuur.
Kontak ons asseblief per e-pos by [email protected] as jy nie seker is hoe om dit te doen nie.
My maandelikse gelde verskuldig aan Momentum is R1893.00 en nie R1515.00 nie. Dit is seker net ‘n geraamde bedrag?
Die opname wat gebruik is om hierdie berig saam te stel het op ‘n opname van 2018 staatgemaak omdat 2019 se resultate nog nie uitgereik is nie. Jou premie kon dus in die tussentyd verhoog het. Hoop dit verskaf meer duidelik oor die situasie.
Loretta Turpin · 4 weke gelede
Ek betaal eerder my vol medies vir ‘n paar R100.00 meer as net die hospitaal plan bo genoem. Ek dink die premie vir net hospitaal planne is baie hoog.
Almal skelms…nes versekeraars!
Wens S.A kon wees soos in die U.K waar mens National Insurance betaal en almal gaan na dieselfde hospitaal en kry uitstekende behandeling. Ek kan nie ‘n medies of hospitaalplan bekostig nie, al verdien ek en my man saam ‘n goeie salaris. Met skoolfonds van R11 000 ‘n maand (waar ek bly is net privaat skole, staatskool is vol) is medies onbekostigbaar.
Ek sal nou nie die behandeling wat ‘n familied as Britse burger by ‘n staatshospitaal in London ontvang het, as “uitstekend” beskryf nie. Dis wel beter as wat die deursnee Suid-Afrikaanse staatshospitaal verskaf.